**Jelentkezés étkezésre – Beíratási lap az állami támogatást nem igénylő tanulók számára**

Alulírott szülő **2021.09.03-ától** bejelentem gyermekemet az étkezésre. Egyetértek a Jókai Mór Magyar Tanítási Nyelvű Alapiskola (Základná škola Móra Jókaiho s VJM – Jókai Mór Alapiskola, Ul. mieru 2, Komárno – Komárom) mellett működő iskolai étkezde által szabott feltételekkel.

**Az étkezésről való kijelentkezést 1 nappal az étkezés előtt legkésőbb 13.00 óráig lehet megtenni**. Az adott napon a reggeli órákban történő kijelentkezés nem lehetséges. Ha a tanuló betegség miatt marad távol az iskolából, aznapi ebédje ebédhordóban elvihető az iskolai étkezdéből 11.30 és 12.30 óra között. Ebben az esetben viszont a törvényes gondviselő az ebéd teljes összegét téríti. A további napokon, amikor a gyermek/tanuló nem vesz részt az iskolai oktatási-nevelési folyamatban, szükséges őt az étkezeztetésről kijelenteni.

A kijelentkezés lehetőségei:

* A mieru.jedalen.net internetes applikáción keresztül
* E-mailben: mieru@jedalen.net
* Személyesen az iskolai étkezde irodájában
* Telefonon a 035 7720 921-es telefonszámon

Az étkezési díjat a törvényes gondviselő köteles havonta téríteni:

1. A szeptemberi hónapért 2021. szeptember 8-áig

2. A további soron következő havi díjakat előre, a folyó hónap utolsó napjáig

A szülő tudomásul veszi, hogy a **határidőn túl (2021.szeptember 6.) leadott beíratási lap**, a **2021.szeptember 8-áig nem befizetett étkezési díj** vagy az iskolai étkezde felé keletkezett esetleges tartozások miatt a gyermeknek nem lesz lehetősége az iskolai étkezdében (tovább) étkezni.

A nem átvett vagy időben nem kijelentett étkezés esetén anyagi visszatérítés nem igényelhető.

Aláírásommal igazolom, hogy tudomásul veszem az étkeztetéssel kapcsolatos fent említett feltételeket.

Komárom város általános érvényű rendelete a 2. pénzügyi sávban határozza meg az egy adag ételre vonatkozó életkor szerinti alapanyagköltséget valamint az iskolai étkeztetés rezsiköltségeihez való részleges terítés összegét, a következőképpen:

|  |  |  |  |  |  |  |
| --- | --- | --- | --- | --- | --- | --- |
|   | Tízórai | Ebéd | Uzsonna | Összesen | Rezsiköltséghez való részleges térítés | **Az 1 étkezésért fizetendő összeg** |
| Óvodás étkezők (2 - 6 éves korig)  | 0,36 euró | 0,85 euró | 0,24 euró | 1,45 euró | 0,20 euró | **1,65 euró** |
| Alapiskolás étkezők (6 -11 éves korig) |  | 1,15 euró |  | 1,15 euró | 0,20 euró | **1,35 euró** |
| Alapiskolás étkezők (11 - 15 éves korig)  |  | 1,23 euró |  | 1,23 euró | 0,20 euró | **1,43 euró** |